**Anmeldt etter besøk på golfbanen:**

**Tre unge menn tatt på fersken**

**Nytt tyveri ved Karmøy Golfklubb.**

Skrevet av

[[](mailto:%20ann.margit@knmedia.no)](mailto:%20ann.margit@knmedia.no)

[ANN MARGIT GRØNSTAD](mailto:%20ann.margit@knmedia.no)

[Redaktør](mailto:%20ann.margit@knmedia.no)

[978 79 189](tel:97879189?call)

[TIPS OSS!](mailto:redaksjon@karmoynytt.no)

**Publisert:** 20.06.2023 17:35

**SKUDENESHAVN:**[Karmøynytt har tidligere omtalt at Karmøy golfklubb har hatt et gjentakende problem med at folk stjeler baller fra driving rangen til golfklubben, noe som blir dyrt for klubben.](https://karmoynytt.no/stjeler-fra-golfklubben/26.05-09:05)

De har også opprettet en spleis i håp om å få dekket tapet.

Nå opplyser klubben i en pressemelding at de opplevde nok et tyveri fredag forrige uke.

– Det var tre unge menn som ble observert der de utførte tyveri i form av å gå ut på treningsområdet for å hente treningsballer, skriver de.

Golfklubben meldte så fra til politiet som kom til stedet. Mennene innrømmet tyveriet.

Saken ble anmeldt til politiet mandag.

– Karmøy Golfklubb taper mellom 200-250 tusen årlig grunnet tyveri av treningsballer. Dette er penger klubben gjerne skulle benyttet til å styrke tilbudet for barn og unge, oppgradere området rundt golfbanen og annet, skriver klubben.

De opplyser om at alt tyveri fremover vil bli anmeldt, og minner om treningsområdet er video-overvåket.